Diari Oficial de la Generalitat Valenciana


Sumari del DOGV 10815, del 19-12-2024 (2024/12950)

RESOLUCIÓ de 27 de novembre de 2024, per la qual s'aprova la transferència de crèdit entre projectes d'inversió del capítol 6, del programa pressupostari 412B21 al 412B29, de la Conselleria de Sanitat, per import d'79.156.826,00 euros (expedient 10.034/24).
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10873

Data del DOGV
:   19-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12531

CVE
:   SXWL-T-0912-09864

Data del document
:   27-11-2024

Organisme emissor
:   Conselleria d'Hisenda i Economia

Tipus de document
:   Resolució

Mitjançant la Resolució de la Conselleria d'Hisenda, Economia i Administració Pública de l'1 d'agost de 2024, es va autoritzar una generació de crèdit de la Conselleria de Sanitat, per a generar crèdits procedents del Ministeri de Sanitat per import de 08.202.632,66 euros en el capítol 6, del programa pressupostari 412B21, Atenció primària, i es va definir un llistat de projectes per a ser finançats per estos fons generats.

D'altra banda, en la reunió del Consell Interterritorial del Sistema Nacional de Salut del dia 24 de juliol de 2024, es va aprovar la distribució territorial i els criteris de repartiment dels crèdits per al marc estratègic d'atenció primària i comunitària i infraestructures i equipament d'atenció primària i comunitària. En esta reunió es van establir les condicions d'elegibilitat i execució dels projectes finançats, tant pels fons de l'anualitat 2024 com pels romanents de l'anualitat 2023. Estes condicions van ser a més complementades per unes altres, establides en la nova comissió d'atenció primària dependent del Consell Interterritorial del Sistema Nacional de Salut, celebrada en el mes de juliol.

Així mateix, la Secretaria Autonòmica de Planificació, Informació i Transformació Digital informa que les noves condicions d'elegibilitat impliquen que alguns dels projectes previstos inicialment per a ser finançats i executats amb càrrec al programa 412B21, han deixat de ser elegibles, per la qual cosa, ja que és necessària la seua substitució, s'ha realitzat una nova selecció de projectes, a executar amb càrrec al programa 412B29, que complixen els condicionants establits pel Ministeri de Sanitat per a ser finançats per estos fons.

Per això, la Conselleria de Sanitat proposa una transferència de crèdit del projecte d'inversió ER120, Reforma d'edificis centres salut atenció primària, del capítol 6, programa pressupostari 412B21, Atenció primària, al projecte d'inversió QI000, Equips i material informàtic, del capítol 6, programa pressupostari 412B29, Informació per a la salut, tots dos amb codi de fons TE23000006, per import d'47.127.859,00 euros. Els crèdits la minoració dels quals es proposa no estan vinculats a compromisos pendents i encara que tenen finançament afectat, les actuacions a executar després de la transferència estan incloses en el pla d'infraestructures i equipament d'atenció primària, i la modificació proposada no té cap incidència en el compliment dels objectius del programa.

A este efecte i en virtut del que es disposa en els articles 44 i 49 de la Llei 1/2015, de 6 de febrer, d'hisenda pública, del sector públic instrumental i de subvencions i en els articles 21 i 24 de la Llei 8/2023 de pressupostos de la Generalitat per a l'exercici 2024, i considerant la competència per a resoldre, de conformitat amb el que s'establix en la Resolució de 12 de febrer de 2024 (DOGV 9792, de 20 de febrer) de delegació de determinades competències en òrgans d'esta Conselleria d'Hisenda, Economia i Administració Pública, s'adopta la següent resolució:

*Primer*

Autoritzar una transferència de crèdit entre projectes d'inversió del capítol 6, del pressupost de gastos, del programa pressupostari 412B21, Atenció primària, al 412B29, Informació per a la salut, de la Conselleria de Sanitat, en els següents termes:

|  |  |  |  |  |
| --- | --- | --- | --- | --- |
| *Aplicació pressupostària* | *Projecte inversió* | *Fons* | *Disminució* | *Increment* |
| L19787927UNIO666 G.412B21.6 | ER120 | TE23000006 | -11.937.500,00 |  |
| A37823879YDNN834 G.412B29.6 | QI000 | TE23000006 |  | 25.838.042,00 |

  

*Segon*

A conseqüència de l’apartat anterior, s'actualitza l'aplicació d'ingressos 701.02, de les FP3 dels programes pressupostaris 412B21, Atenció primària, i 412B29, Informació per a la salut, de la Conselleria de Sanitat.

  

València, 27 de novembre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública